ශ්‍රී ලංකාව රසායනික පොහොර සහ කෘෂි රසායනික ද්‍රව්‍ය  ආනයනය සඳහා වසරකට ඩොලර් මිලියන 300 ත් 400 ත් අතර මුදලක් වැය කරනවා.මෙම කෘෂි රසායනික ද්‍රව්‍ය මඟින් බෝ නොවන රෝග ව්‍යාප්තිය දැඩි වන බවත් මෙරට ගොවි බිම් වල පස නිසරු වෙන බවත් පවසමින් ශ්‍රී ලංකාව රසායනික පොහොර සහ කෘෂි රසායනික ද්‍රව්‍ය තහනම් කිරීමට පෙළඹුනා.2004/2005 දී මැතිවරණ වේදිකාවේ දුන් පොරොන්දුවක කොටසක් ලෙස වී වගාව සඳහා පොහොර සහනාධාර ලබා දීමට පටන් ගත් අතර පසුව එය ක්‍රමයෙන් සෙසු භෝග දක්වාත් ව්‍යාප්ත වුනා.ගොවීන්ට නොමිලේ සහ සහනාධාර යටතේ ලබා දුන් මෙම ලාභදායී බාල පොහොර ගොවීන් අධික ලෙස භාවිතා කිරීමට හුරුවූ අතර පාලනයකින් තොරව සිදුවූ මෙම දීර්ඝකාලීන ක්‍රියාවලිය හේතුවෙන් මෙම අර්බුදය උද්ගත වූ බවයි විශේෂඥයින් පවසන්නේ.